cyanic-selkie/wikianc huggingface dataset:
Adrenaliini
Historia
Adrenaliini oli ensimmäinen hormoni, jonka kemiallinen rakenne kyettiin selvittämään. Sen eristi ja tunnisti vuonna 1895 puolalainen Napoleon Cybulski ja syntetisoi vuonna 1904 Friedrich Stolz. Pian tämän jälkeen vuonna 1905 brittiläinen T. R. Elliott keksi adrenaliinin vaikutusta tutkimalla, että hermosolujen välinen tiedonsiirto synapsista toiseen hermosoluun tapahtui kemiallisesti, ei sähköisesti. Vuonna 1920 saksalainen Otto Loewi vahvisti hypoteesin.
Louis-Charles Mahé de La Bourdonnais
Louis-Charles Mahé de La Bourdonnais (1795–1840) oli ranskalainen shakkimestari ja mahdollisesti yksi 1800-luvun parhaista pelaajista.
De La Bourdonnaisia pidetään epävirallisena maailmanmestarina vuodesta 1821 lähtien aina kuolemaansa asti, jolloin hän voitti shakkiopettajansa, Alexandre Deschapellesin. De La Bourdonnais pelasi Alexander McDonnellia vastaan kuuluisan ottelun, joka käsitti suuren määrän pelejä. Tätä ottelua on pidetty epävirallisena maailmanmestaruusotteluna.
Hän oli myös Bertrand-François Mahé de La Bourdonnaisin pojanpoika.
Ermengol IV
Ermengol IV (n. 1056–1092) oli Urgellin kreivi vuosina 1066–1092. Hän oli Ermengol III:n poika. Hallitsijana hän lisäsi yhteistyötä Barcelonan kreivien kanssa ja turvasi vuosina 1066–1076 lukuisia strategisesti tärkeitä linnoja. Hänen seuraajansa Urgellin kreivinä oli hänen poikansa Ermengol V.
Kita-ku (Kioto)
Kita-ku (, ’pohjoinen suuralue’) on yksi Kioton kaupungin 11 suuralueesta. Se sijaitsee Kioton keski- ja pohjoisosassa ja ulottuu Kioton allaslaakson pohjoisreunalta Tanban ylängölle. Suuri osa sen alueesta onkin metsäistä vuoristoa. Kitan suuralueella on 116 674 asukasta (joulukuussa 2020) ja sen pinta-ala on 94,88 neliökilometriä.
Kitan suuralue perustettiin vuonna 1955 erottamalla se Kamigyōn suuralueesta. Historiallisesti Kioton allaslaakson pohjoisosat tunnettiin vihannesten, erityisesti sugukinan (Brassica rapa var. neosuguki) viljelystä, mutta toisen maailmansodan jälkeen seutu on kaupungistunut. Pohjoisosien vuoristoalueilla metsätalous on edelleen tärkeä elinkeino. Se tuottaa etenkin sugipuuta (Kitayama-sugi).
Kitan suuralueen suosituimpiin nähtävyyksiin kuuluu kultaisesta paviljongistaan kuuluisa Rokuon-jin eli Kinkaku-jin buddhalainen temppeli. Muita historiallisia temppeleitä ovat Daitoku-ji, Kōetsu-ji, Kohō-an ja Ryōkō-in. Suuralueella sijaitsee myös vanha Kamowakeikazuchi-jinjan eli Kamigamo-jinjan šintolainen pyhäkkö. Useilla korkeakouluilla on Kita-kun alueella kampus: alueen itäosassa lähellä Kamojokea toimii Ōtani-yliopisto, Kamigamon pyhäkön pohjoispuolella on Kyōto sangyō -yliopisto ja lännempänä myös Bukkyō-yliopisto ja Ritsumeikan-yliopisto.
Kitan suuraluetta palvelevat Kioton metron Karasuma-linja ja Keifuku-rautateiden (Randen) Kitano-linja.
Lars Sjöberg
pienoiskuva|Lars Sjöberg Lars Sjöberg (s. 2. toukokuuta 1941) on ruotsalainen taidehistorioitsija ja kirjailija. Hän on enimmäkseen kiinnostunut rakennusperinnöstä, sisustamisesta ja 1700-luvusta. Hän oli aikaisemmin Ruotsin kansallismuseon intendentti Tukholmassa.
Kurkolanniemi
Kurkolanniemi on Suomenlahden eteläpuolella Narvanlahden ja Laukaanlahden välissä sijaitseva niemimaa, joka kuuluu Leningradin alueen Jaaman piirin Laukaansuun kuntaan. Niemen keskellä sijaitsee Pärspäänjärvi, joka on yhdistetty kanavalla Suomenlahteen. Pärspäänjärven eteläpuolella on matala, hiekkapohjainen Valkeajärvi. Niemen korkein kohta on Kiiskalan eteläpuolella sijaitseva Linnamäki (ven. гора Городок, gora Gorodok).
Kurkolanniemi on vanhaa inkerinsuomalaisten ja inkerikkojen asuinseutua. Paikallisen tarinan mukaan suomalaiset ovat ”ruotsalaisten rantarosvojen” jälkeläisiä, mutta todellisuudessa he lienevät muuttaneet tänne 1600-luvulla Virolahden, Säkkijärven ja Viipurin seudulta sekä Suomenlahden ulkosaarilta. Nimityksiä äyrämöiset tai savakot ei Kurkolanniemellä ole tunnettu. Paikallisessa murteessa on inkeroisen ja vatjan kielestä omaksuttuja piirteitä. Alueelta on kerätty runsaasti kansanrunoja.
Ennen toista maailmansotaa suomalaisten asuttamia kyliä olivat Hakaja, Kaipaala, Kiiskala, Kirjamo, Konnu, Kurkula, Lutonkylä (Луттово, Luttovo), Vena ja Vipiä. Suomalaiset kuuluivat Kosemkinan eli Narvusin luterilaiseen seurakuntaan. Ortodoksisia inkerikkoja asui Hamalassa, Kurkulassa ja Pärspäässä. Perinteisiä elinkeinoja olivat kalastus ja maanviljely.
1930-luvulla Kurkolanniemestä tuli rajavyöhykettä, ja sen kärkeen rakennettiin sotilastukikohta. Niemen ympäri ja sen sisäosiin tehtiin mukulakivitiet, jotka ovat edelleen käytössä. Kurkulaan rakennettiin rautatie, joka on sittemmin purettu. Toisen maailmansodan aikana suomalaiset siirrettiin Suomeen. Neuvostoliittoon palattuaan heidät karkotettiin Kalininin, Novgorodin ja Pihkovan alueille, mistä monet pakenivat Viroon ja Karjalan tasavaltaan.
Ensimmäiset suomalaiset pääsivät palaamaan kotikyliinsä 1950-luvulla. Nykyään heitä on Kiiskalan, Konnun, Hakajan, Kirjamon ja Vipiän kylissä. Monet asuvat vakituisesti Narvassa ja viettävät vain kesät kotikylissään. Seudulla on paljon myös Venäjän armeijan upseerien huviloita. Inkeroisen kieltä puhuu vielä muutama Pärspäässä asuva vanhus.
Kurkolanniemi on nykyään rajavyöhykettä, jonne pääsyyn tarvitaan lupa. Niemellä sijaitsee luonnonsuojelualue, jolla suoritetut hakkuut ovat viime aikoina herättäneet runsaasti huomiota. Alueelle on jo pitkään suunniteltu Inkerinmaan luonnonpuistoa.
Konnun entisestä kerhotalosta on remontoitu luterilainen rukoushuone. Hakajan hautausmaalla on Stalinin vainoissa menehtyneiden muistomerkki, Konnun lähellä saksalaisten ampuman Pantelei Yllön muistomerkki. Kurkolanniemen kylistä on linja-autoyhteys Laukaansuuhun ja Jaamaan.
Pelle Lindbergh
Göran Per-Eric ”Pelle” Lindbergh (24. toukokuuta 1959 Tukholma – 11. marraskuuta 1985 Somerdale, New Jersey, Yhdysvallat) oli ruotsalainen jääkiekkomaalivahti.
Philadelphia Flyers varasi Lindberghin NHL-liigaan 1979 varaustilaisuuden toisella kierroksella numerolla 35. Hän nousi kuuluisuuteen oltuaan Ruotsin maajoukkueen maalivahtina olympiapronssia voittaneessa joukkueessa 1980 talviolympialaisissa. Olympiaturnauksen jälkeen hän siirtyi pelaamaan Pohjois-Amerikkaan Maine Mariners -joukkueeseen, joka pelasi AHL:ssä. NHL:ään Lindbergh nousi kaudella 1981–1982. Seuraavan kauden jälkeen hänet nimitettiin tulokastähdistökentälliseen. Kaudella 1984–1985 hän keräsi 40 voittoa, mikä oli maalivahdeista eniten. Hänet palkittiin kauden jälkeen parhaana maalivahtina Vezina Trophyllä sekä nimitettiin tähdistökentälliseen.
Lindbergh kuoli auto-onnettomuudessa marraskuussa 1985. Hän suistui Porsche 930 -autollaan jyrkässä kaarteessa päin kiviseinää lähes 130 kilometrin tuntinopeudella ja kuoli saamiinsa aivo- ja selkäydinvammoihin muutamaa tuntia myöhemmin sairaalassa. Ennen onnettomuutta Lindbergh oli nauttinut alkoholia ja hänen verensä alkoholipitoisuudeksi todettiin 2,4 promillea. Lindberghin kyydissä olleet kaksi matkustajaa saivat vakavia vammoja, mutta selvisivät hengissä. Lindbergh on haudattu Skogskyrkogårdenin hautausmaalle Tukholmaan.
Lindberghin kuolemaa edeltäneenä päivänä Philadelphia Flyers oli pelannut kotijäällään voitokkaan ottelun Boston Bruinsia vastaan maalein 5–3. Voitto oli ollut Philadelphia Flyersille kymmenes peräkkäinen. Philadelphia Flyers ei ole virallisesti jäädyttänyt Lindberghin pelinumeroa, mutta yksikään pelaaja ei ole käyttänyt Lindberghin numeroa hänen kuolemansa jälkeen.
Ryöskärinkalla
Ryöskärinkalla on saari Iin kunnassa Perämerellä lähellä Simon kunnanrajaa, noin neljän kilometrin päässä Vatungin niemeltä länsiluoteeseen. Saari on matala ja sillä kasvaa pääasiassa lehtipuita ja pensaita. Metsästys on sallittu ilman maanomistajan lupaa.
Saaren itärannalla noin 200 metrin päässä saaren eteläkärjestä on autiotupa, pieni kolmen hengen kamiinalämmitteinen kota. Saarella ei ole laituria.
Jordaan Brown
Jordaan Brown (s. 13. maaliskuuta 1992 Englanti) on englantilainen jalkapalloilija, joka pelaa Veikkausliigaa Vaasan Palloseuran riveissä. Pelipaikaltaan hän on puolustaja ja hänen pelinumeronaan on 25. Suomeen Brown tuli kesken kauden 2014 ja hänet hankittiin VPS:n riveihin europelien karsintoja ajatellen. Ennen saapumistaan Suomeen Brown hankki pelikokemusta AFC Wimbledonin ja Staines Town FC:n joukkueista.
Maastohiihdon maailmancup 2003–2004
Maastohiihdon maailmancup 2003–2004 oli historian 23. virallinen maastohiihdon maailmancup -kausi. Se alkoi Düsseldorfissa 25. lokakuuta 2003 ja päättyi Pragelatossa 14. maaliskuuta 2004.
St. Martin in Passeier
St. Martin in Passeier on kunta Etelä-Tirolin autonomisessa maakunnassa, Italiassa. Se sijaitsee noin 80 kilometriä pohjoiseen Trentosta ja noin 35 kilometriä luoteeseen Bolzanosta (Bozen). Vuonna 2014 kunnan asukasluku oli 3 196. Sen pinta-ala on 30,5 neliökilometriä ja asukastiheys 105 as./km². Vuoden 2001 väestölaskennassa 98,74 prosenttia kunnan asukkaista puhui äidinkielenään saksaa, 1,23 prosenttia italiaa ja 0,04 prosenttia ladinoa.
Andrian Kordon
Andrian Kordon (s. 24. toukokuuta 1977) on israelilainen judoka.
Kordon saavutti pronssia yli 100 kg:n painoluokassa Rotterdamin EM-kilpailuissa 2005. Hän oli samassa sarjassa seitsemäs Bukarestin EM-kilpailuissa 2004 ja Kairon MM-kilpailuissa 2005. Hän kuului joukkuekilpailun Euroopan-mestaruuden voittaneeseen Israelin joukkueeseen Debrecenissä 2005. Hän on voittanut myös Israelin-mestaruuksia.
Naamioherttuakala
Naamioherttuakala (Centropyge bicolor) on keisarikaloihin kuuluva kala.
Spitak
Spitak on kaupunki Armenian pohjoisosan Lorrin maakunnassa, 20 kilometriä Vanadzorista länteen ja runsas 90 kilometriä pääkaupunki Jerevanista pohjoiseen. Vuonna 2011 väkiluku oli 12 881 (vuonna 2001: 14 984 as.).
7. joulukuuta 1988 kaupunki vaurioitui pahasti Spitakin maanjäristyksessä ja 25 000 ihmistä menehtyi.
Naamioherttuakala
Alkuperä
Naamioherttuakala on kotoisin Indopasifiselta merialueelta: Salomoninsaarilta, Suurelta valliriutalta, Fidžiltä ja Filippiineiltä.
Ravinto
Naamioherttuakala syö levää ja pieniä selkärangattomia.
Alaverdi
Alaverdi on kaupunki Armenian pohjoisosan Lorrin maakunnassa, Georgian rajan lähellä. Kaupungin väkiluku oli 13 343 (kylineen 13 855, vuonna 2011). Vuosikymmen aiemmin asukkaita oli nelisen tuhatta enemmän (17 296 vuonna 2001).
Minna Koskelan filmografia ja esiintymiset
Tämä on Minna Koskelan filmografia ja esiintymiset.
Isotrooppinen antenni
Isotrooppinen antenni on ideaalinen antenni, joka säteilee siihen syötettävää tehoa joka suuntaan yhtä paljon.
Täysin ideaalista isotrooppista antennia ei pystytä käytännössä rakentamaan mutta teoreettisissa laskelmissa se on hyödyllinen. Antennien vahvistus voidaan ilmoittaa dBi:nä, jossa dB tarkoittaa desibeliä ja i isotrooppiseen antenniin verrattuna. Pistemäisen isotrooppisen antennin aiheuttama tehotiheys pallon pinnalla on P / A, jossa P on antenniin syötetty teho ja A on pallon pinta-ala, koska A = 4 · π · r2 niin tehotiheys pallon pinnalla etäisyydellä r on P / (4 · π · r2). Nimityksen isotrooppinen antenni sijasta voidaan käyttää myös nimitystä isotrooppinen säteilijä, jolloin kyseessä on nimenomaan pistemäinen säteilylähde.
TV Finland
TV Finland on Yleisradion omistuksessa oleva kanava, joka esittää valikoituja ohjelmia Ylen ohjelmistosta kaapelitelevisioverkkojen välityksellä Ruotsissa. Ohjelmat ovat pääasiassa suomalaista tuotantoa, eikä niiden välissä esitetä mainoksia. Tekstitelevisiopalvelunaan kanava käyttää Yleisradion teksti-tv:tä.
Rudolf Koivu
Rudolf Sefanias Koivu (alk. Koivunen, 24. joulukuuta 1890 Pietari – 11. lokakuuta 1946 Helsinki) oli taidemaalari, Suomen kaikkien aikojen merkittävin lastenkirjojen kuvittaja ja satukirjailija. Hänet tunnetaan Zacharias Topeliuksen, H. C. Andersenin, Grimmin ja Tuhannen ja yhden yön satukirjojen kuvista. Yhteistyössä kirjailija Raul Roineen kanssa hän teki useita tunnettuja teoksia. Satukuvien lisäksi Koivu kuvitti romaanien kansia, aapisia, luku-, lasku- ja laulukirjoja. Lisäksi hän piirsi 155 postikorttioriginaalia, erityisesti joulukortteja. Hänen kirjoittamiaan satuja on koottu kirjaksi Rudolf Koivun satukirja.
TV Finland
TV Finland näkyy Ruotsissa maanpäällisessä televisiossa ja kaapelitelevisiossa Suur-Tukholman ja Mälarinlaakson alueilla. Tämän lisäksi se on näkynyt satelliitin kautta pääosassa Eurooppaa, mutta vastaanotto edellytti Canal Digitalin katselukorttia. Satelliittijakelu päättyi kesäkuun 2013 lopussa, minkä jälkeen kanava näkyy enää Ruotsissa.
Rudolf Koivu
Elämä
thumb|Koivun kuvitusta [[H. C. Andersenin satuun Lumikuningatar.]] Koivun vanhemmat kuolivat tuberkuloosiin, kun hän oli vielä pieni, ja kasvattajaksi ryhtyi hänen enonsa. Myöhemmin hän asui isoäitinsä kuolemaan, jouluun 1905 asti Tyrväällä, nykyisessä Sastamalassa, jossa hänen muistoaan vaalitaan edelleen. Sieltä hän lähti Helsinkiin kummitätinsä Maikki Salmensaaren luokse. Koivun ei tiedetä käyneen Tyrväällä lähtönsä jälkeen.
Koivu opiskeli Suomen Taideyhdistyksen piirustuskoulussa Helsingissä 1907–1910. Opiskeluaikana Koivu hankki taskurahoja tekemällä pilapiirroksia Tuulispäähän ja Kurikka-lehteen. Koulun päätyttyä hän ryhtyi vapaaksi taiteilijaksi. Hänen tarkoituksenaan oli ryhtyä taidemaalariksi, mutta toimeentulon hankkiminen pakotti hänet kuvittajaksi. Taidemaalarina hän oli kuitenkin sovinnainen, ja kuvitustyössä hän nousi Suomen merkittävimpien kuvittajien joukkoon. Koivu teki opintomatkan Pariisiin ja Lontooseen opiskelijatoverinsa Matti Warénin kanssa 1914, jolloin hän tutustui jugend-tyyliin ja otti sen omakseen.
TV Finland
Historia
Toiminta alkoi vuonna 1986 Nackan lähettimen näkyvyysalueella nimellä Finlands TV. Nimi TV Finland otettiin käyttöön vuonna 1997, kun satelliittilähetykset alkoivat. Kun Ruotsi siirtyi digitaalisiin maanpäällisiin lähetyksiin vuonna 2007, maanpäällinen näkyvyysalue laajeni kattamaan uusia alueita. Aiemmin kanavalla näkyi myös MTV3:n ohjelmia, mutta niiden esittäminen päättyi vuoden 2012 lopussa.
Kanava näkyi aiemmin kahden eri satelliitin kautta, kunnes se siirtyi Telenorin Thor 5 -satelliittiin 2008. Uuden satelliitin käyttöönotto laajensi näkyvyysalueen myös Kanariansaarille.
Rudolf Koivu
Muistaminen
Grafia ry on vuodesta 1949 lähtien jakanut vuosittain taiteilijan elämäntyön kunniaksi Rudolf Koivu -palkinnon. Koivu oli vuonna 1933 nimellä Suomen Taidepiirtäjäliitto perustetun Grafian ensimmäinen sihteeri.
Vuonna 1990, jolloin Rudolf Koivun syntymästä tuli kuluneeksi sata vuotta, Vammalan kaupunki, johon Tyrvään kunta oli vuonna 1973 liitetty, nimesi Koivun lapsuudenaikaisen asuinpaikan ohitse kulkevan tien Rudolf Koivun tieksi. Helmikuussa 1992 perustettiin Rudolf Koivun Ystävät -yhdistys, jonka tehtävänä on vaalia Rudolf Koivun muistoa, tehdä hänen tuotantoaan tunnetuksi uusille sukupolville sekä tukea Koivuun ja hänen tuotantoonsa kohdistuvaa tutkimusta. Yhdistyksen kotipaikka on Sastamala.
El Salvadorin sisällissota
El Salvadorin sisällissota oli El Salvadorissa vuodesta 1979 vuoteen 1992 jatkunut konflikti, jossa vasemmistolaiset sissit taistelivat kaataakseen Yhdysvaltojen tukeman sotilasdiktatuurin ja myöhemmät epädemokraattisiksi katsotut siviilihallitukset. Sota päättyi ratkaisemattomana kylmän sodan päättyessä.
Sodan kulku
Nicaraguan vuoden 1979 sandinistivallankumouksesta herätteen saanut pienten ryhmien hallituksen vastainen sissisota laajeni vuoden 1980 aikana täysimittaiseksi konfliktiksi. Maan arkkipiispan Óscar Romeron murha 24. maaliskuuta 1980 radikalisoi Salvadorin poliittista ilmapiiriä entisestään. Samaan aikaan äärioikeistolaisten kuolemanpartioiden terrori siviiliväestön keskuudessa lisääntyi. Vuoden lopussa vasemmistolaiset sissiliikkeet yhdistyivät Farabundo Martín Kansallisen vapautuksen rintamaksi FMLN:ksi (Frente Farabundo Martí de Liberación Nacional). Ne käynnistivät joulukuussa "lopullisen hyökkäyksen", josta alkoi 11 vuotta kestäneen sisällissodan aktiivinen vaihe.
FMLN valtasi nopeasti alueita El Salvadorin harvaan asutulla maaseudulla, muttei kyennyt saamaan haltuunsa suuria asutuskeskuksia. Heikkotasoinen armeija turvautui laajaan terroriin ja amerikkalaisten tarjoamaan lentokalustoon käyttäen monia Vietnamin sodassa tehokkaiksi havaittuja kemiallisia aseita kuten napalmia. Sota juuttui alkuvaiheen jälkeen asemasodaksi. Sissit eivät kyenneet laajentamaan valtaamiaan "turva-alueita", eikä armeija toisaalta pystynyt ajamaan sissejä niiltä pois. Jatkuva maaseutuväestöön kohdistunut terrori tyhjensi hallituksen joukkojen hallussa olevat alueet lähes täydellisesti, ja ne jäivät usein elinkelvottomiksi.
Sota päättyi vasta vuoden 1991 lopussa alkaneessa rauhanprosessissa. Tätä ennenkin oli tehty rauhantunnusteluja, mutta ne eivät olleet vakuuttaneet FMLN:n johtoa. Rauhanprosessi päättyi 1992, kun FMLN luovutti aseensa ja muuntui poliittiseksi puolueeksi sen jälkeen, kun aselepo oli solmittu tammikuussa 1992.
Kaksitoista vuotta kestäneessä sodassa arvioidaan kuolleen 75 000 henkeä ja sodan aiheuttaneen kahden miljardin Yhdysvaltojen dollarin taloudelliset vahingot.
Ihmisoikeusrikkomukset
Maasta tuli surullisenkuuluisa El Salvadorin sotilasjohdon koordinoimien kuolemanpartioiden toiminnan takia. Äärioikeistolaiset ryhmät kiduttivat ja murhasivat tuhansia ihmisiä, ja vielä useampia katosi. Terrorin kohteena oli koko väestö, eikä edes kirkkojen työntekijöitä säästetty. Erityisesti sisseiltä vallattuja alueita "puhdistettiin" lähes täysin. Teot jäivät pääasiassa selvittämättä, eikä syyllisiä yritetty aikoinaan edes saada vastuuseen. Lisäksi Guatemalaan ja Hondurasiin sotaa pakoon lähteneitä surmattiin useissa joukkomurhissa, ja raja-alueella kohdemaiden armeijat olivat usein surmatöissä mukana.
Myös vasemmistolaississit syyllistyivät ihmisoikeusrikkomuksiin ja harjoittivat jonkin verran poliittista terroria ja salamurhia. Ne kostettiin yleensä siviiliväestöön kohdistuneilla surmatöillä.
Ulkopuolinen apu
Yhdysvaltojen hallitus moninkertaisti El Salvadoriin antamansa sotilasavun heti konfliktin laajennuttua. Erityisesti presidentti Ronald Reagan piti El Salvadoria elintärkeänä Yhdysvaltojen eduille Keski-Amerikassa. Vain Yhdysvaltojen suurisuuntainen sotilaallinen tuki esti kapinallisia voittamasta.
Sandinistit antoivat alkuvaiheessa jonkin verran aseapua FMLN:lle mutta lopettivat sen Yhdysvaltojen painostuksesta jo 1980. Nicaraguasta siirtyi myös jonkin verran vapaaehtoisia El Salvadoriin. Sandinistien panos jäi kuitenkin varsinkin Yhdysvaltojen tukeman contra-sodan alettua mitättömäksi. Yhdysvaltojen keskustiedustelupalvelu CIA tosin julkaisi – myöhemmin täysin perättömäksi osoittautuneen – raportin El Salvadorin Moskovan, Havannan ja Nicaraguan kautta "kauko-ohjatusta" vallankumouksesta.
Juhana Samuel Junttila
Juhana (Juho) Samuel Junttila (26. heinäkuuta 1835 Kittilä – 29. kesäkuuta 1906 Kittilä) oli suomalainen maanviljelijä ja valtiopäivämies.
Junttilan vanhemmat olivat Juho Moseksenpoika Junttila ja Brita Samuelintytär Salmi ja puolisot Kaisa Maria Antintytär Junttila ja Margareta Mikontytär Junttila. Junttila oli talonpoikaissäädyssä Lapin tuomiokunnan edustaja valtiopäivillä 1877–1878 ja 1885.
Kommunistinen järjestövaikuttaja Lars Junttila oli Juhana Samuel Junttilan poika.
Gal Yekutiel
Gal Yekutiel (, s. 4. marraskuuta 1981) on israelilainen judoka.
Yekutiel sai pronssia alle 20-vuotiaiden EM-kilpailujen 60 kg:n painoluokassa Nikosiassa 2000. Hän oli samassa sarjassa seitsemäs Kairon MM-kilpailuissa 2005 ja kuului samana vuonna myös joukkuekilpailun Euroopan-mestaruuden voittaneeseen Israelin joukkueeseen Debrecenissä. Hän saavutti Belgradin EM-kilpailuissa 2007 pronssia 60 kg:n painoluokassa. Hän sijoittui samassa sarjassa 2008 viidenneksi sekä Lissabonin EM-kilpailuissa että Pekingin olympialaisissa.
Yekutiel on voittanut maailmancupin 60 kg:n painoluokan Sofiassa 2002 ja Tallinnassa 2003. Hän on sijoittunut maailmancup- ja Continental Open -kilpailuissa lisäksi kaksi kertaa toiseksi ja viisi kertaa kolmanneksi. Hän on voittanut myös Israelin-mestaruuden.
Clemens Fritz
Clemens Fritz (s. 7. joulukuuta 1980 Erfurt, Thüringen, Saksa) on saksalainen jalkapalloilija, joka edusti 11 kautta Saksan Bundesliigassa pelaavaa Werder Bremenia. Hän oli pelipaikaltaan oikea puolustaja.
Fritz on edustanut Bremenin lisäksi Rot-Weiß Erfurtia, jossa aloitti uransa vuonna 2000, Karlsruhea ja Leverkusenia.
Saksan maajoukkuetta Fritz edusti 22 ottelussa vuosina 2006–2008, ensi kerran 2–0-voitto-ottelussa Georgiaa vastaan. Hän kuului joukkueeseen vuoden 2008 EM-kilpailuissa.
Transsubstantiaatio
Transsubstantiaatio on roomalaiskatolisen kirkon oppi, jonka mukaan ehtoollisen leipä ja viini muuttuvat substantiaalisesti (aksidenssien säilyessä) Kristuksen ruumiiksi ja vereksi.
Johannes Damaskolaisen mielestä kyseessä oli käsityskyvyn ylittävä tapahtuma, mutta yleensä kirkkoisät ja keskiajan teologit lähestyivät asiaa spekulatiivisemmin. Transsubstantiaatio-oppi oli keskeisellä sijalla muun muassa keskiajan filosofian universaalikiistassa.
Corbien luostarin munkki Paschasius Radbertus ehdotti vuonna 844 ns. reaalipreesensiä; saman luostarin Ratramnus esitti leivän ja viinin olevan symboleja.
Moderneissa maltillisemmissa tulkinnoissa (mm. Ulrich Zwingli) transsignifikaatio merkitsee leivän ja viinin merkityksen muuttumista, siihen liittyvä transfinalisaatio leivän ja viinin tarkoituksen muuttumista.
Risto Tiitola
Risto Tapani Tiitola (24. huhtikuuta 1915 Tampere – 20. marraskuuta 2015 Tampere ) oli diplomi-insinööri ja suomalainen jääkiekkohyökkääjä. Hän pelasi suurimman osan uraansa Tampereen Ilveksessä ja toimi joukkueen kapteenina kaudella 1940–1941. Uransa Tiitola aloitti kuitenkin TaPassa jo ennen Ilveksen perustamista, kaudella 1930–1931 ja voitti TaPassa jo mestaruuden. Sotien jälkeen hän pelasi vielä yhden kauden Helsingin Karhu-Kissoissa. Tiitola voitti Ilveksen riveissä neljä Suomen mestaruutta, yhden hopean ja kolme pronssia.
Tiitola edusti Suomea jääkiekon MM-kilpailuissa vuonna 1939, missä hän pelasi kolme ottelua. Tiitola toimi joukkueen kapteenina. Samaan aikaan hän toimi vuosina 1936-1939 Suomen jääkiekkoliiton hallituksessa.
Tiitolan veljet Martti, Jaakko, Matti ja Jussi pelasivat myös jääkiekon SM-sarjaa Ilveksessä ja muissa seuroissa.
Risto Tiitolla valmistui diplomi-insinööriksi 1942. Toimi Karhulassa A.Ahlström Oy:n lasitehtaan palveluksessa vuosina 1946-1967, josta tehtaan käyttöpäällikkönä 1946-1955, teknisenä johtajana 1955-1958 ja teknisenä ja kaupallisena johtajana 1958-1967. Sen jälkeen hän johti yrityksen lasiteollisuutta vuosina 1967-1972 ja sen jälkeen lasi- ja muoviteollisuutta 1972-1975. Sen jälkeen hän toimi useissa alan yritysten hallituksissa ja toimialajärjestöissä.
Sullivanin piirikunta (New York)
Sullivanin piirikunta on Yhdysvaltojen New Yorkin osavaltiossa sijaitseva piirikunta. Sen väkiluku oli 75 432 vuonna 2019. Piirikunnan hallintokeskus on Monticellon kunta. Piirikunta on perustettu vuonna 1809.
Tyroksiini
Tyroksiini eli levotyroksiini tai tetrajodityroniini tai T4-hormoni on elimistön tuottama inaktiivinen kilpirauhashormoni, jota erittyy koko eliniän. Tyroksiinia tuotetaan myös teollisesti lääkkeeksi kilpirauhasen vajaatoimintaan.
Maksa, munuainen, aivot ja monet muut elimistön kudokset muuntavat tyroksiinia aineenvaihduntaa sääteleväksi aktiiviseksi kilpirauhashormoniksi eli trijodityroniiniksi (T3-hormoni).
Tyroksiinin puoliintumisaika on 5-7 vuorokautta ja kudoksissa todennäköisesti vielä pidempi.
Tyroksiinin muodostuminen elimistössä
Tyroksiinia eli tetrajodityroniinia (T4) muodostuu kilpirauhasessa, joka sijaitsee kaulan etukeskiosassa kurkunpään alapuolella. Sen tärkein tehtävä on aineenvaihduntaa säätelevien hormonien valmistaminen. Tyroksiinin ohella syntyy myös trijodityroniinia (T3), joka on aktiivinen kilpirauhashormoni. Tyroksiini on inaktiivinen hormoni eli se muuttuu suurimmaksi osaksi kudoksissa trijodityroniiniksi.
Tyroksiinin muodostumisessa tarvitaan erityisesti tyrosiinia ja jodia. Tyrosiini on aminohappo, jota tarvitaan myös mm. dopamiinin valmistuksessa. Jodi on hivenaine, jota myös lisätään ruokasuolaan struuman estämiseksi.
Aivolisäkkeen erittämä tyreotropiini eli TSH (Thyroid-Stimulating Hormone) kiihdyttää kilpirauhasen toimintaa. Näin elimistö pystyy säätelemään energian tuotantoa tarpeen mukaan.
Imeytyminen elimistöön
Kivennäisaineista etenkin kalsium, rauta ja magnesium heikentävät jopa neljän tunnin ajan hormonikorvaushoitona nautitun tyroksiinin Imeytymistä.
Tyroksiini ja trijodityroniini
Yleensä kilpirauhashormoneista tyroksiini tunnetaan paremmin, vaikka se on inaktiivinen hormoni ja sen suora vaikutus aineenvaihduntaan on vähäinen. Kuitenkin vapaan tyroksiinin mittaaminen verestä kuvastaa selkeämmin kilpirauhasen toimintaa, ja toisaalta kilpirauhasen vajaatoiminnassa puuttuvat hormonit korvataan tyroksiinilla.
Trijodityroniini eli T3 on aktiivinen kilpirauhashormoni. Se käynnistää mitokondriossa prosessin, jossa glukoosi muuntuu ATP:ksi eli adenosiinitrifosfaatiksi. ATP on energiaa sisältävä yhdiste, jota elimistö käyttää energian lähteenä. Tyroksiini puolestaan dejodittuu dejodinaasientsyymin avulla trijodityroniiniksi elimistön tarpeen mukaan. Näin ollen tyroksiinilla on keskeinen rooli elimistön energian tuotannossa.
Tyroksiinissa (T4) on neljä jodiatomia, trijodityroniinissa (T3) kolme. Dejodittuminen viittaa siihen, että tyroksiinimolekyylistä poistuu yksi jodiatomi. Tässä reaktiossa tarvitaan seleeniä.
Tyroksiinin vaikutukset elimistössä
Tyroksiini nopeuttaa elimistön perusaineenvaihduntaa. Ilman sitä proteiinisynteesi ja entsymaattiset reaktiot eivät toimisi eivätkä mitokondriot tuottaisi energiaa. Tyroksiini muun muassa kiihdyttää rasvojen palamista mitokondrion beetaoksidaatiossa. Tyroksiini lisää ravintoaineiden imeytymistä suolistossa. Tyroksiini herkistää katekoliamiineille, kuten adrenaliinille.
T4V-veriarvo
T4-V-arvo tarkoittaa veren vapaan tyroksiinin määrää. Suositus on 9–19 pmol/l. Suurin osa veren tyroksiinista on kantajavalkuaisaineeseen sitoutuneena. Vain se pieni osa, joka on vapaana, voi hoitaa hormonin tehtäviä. T4V-arvon ja TSH-arvon mittauksilla seurataan kilpirauhasen toimintaa.
Nadežda Allilujeva
thumb|Nadežda Allilujevan hautamuistomerkki Nadežda Sergejevna Allilujeva (22. syyskuuta (J: 9. syyskuuta) 1901 Baku – 9. marraskuuta 1932 Moskova) oli Neuvostoliiton diktaattorin Josif Stalinin toinen vaimo ja Svetlana Allilujevan äiti. Stalin ja Nadežda Allilujeva menivät naimisiin vuonna 1919, kun Stalin oli 41-vuotias ja Nadežda Allilujeva oli 18-vuotias. He olivat tunteneet jo vuodesta 1908, kun Džugašvili-Stalin piileskeli tuttunsa ja puolueystävänsä Sergei Allilujevin luona.
Vieraissa
Vieraissa on suomalaisen Popeda-yhtyeen cover-albumi ja 15:s studioalbumi vuodelta 1999. Se on myös viimeinen Popeda-levy, jolla ovat mukana rumpali Kari Holm ja kosketinsoittaja Jukkis Järvinen.
Vieraissa oli Suomen virallisella listalla neljä viikkoa ja korkeimmillaan sijalla seitsemän. Vuoteen 2004 mennessä sitä oli myyty 12 000 kappaletta. Albumilta julkaistiin singlet ”Paperitähdet” ja ”Mustaa”, jotka eivät saavuttaneet suurempaa menestystä.
Nadežda Allilujeva
Nadežda Allilujevan ja Stalinin tytär Svetlana Allilujeva loikkasi Yhdysvaltoihin vuonna 1967.
Vieraissa
Albumin kansikuva on kopioitu Venus-kondomipaketista.
Tausta ja äänitys
Albumille valittavista kappaleista järjestettiin levy-yhtiö Poko Rekordsin ja Popedan kesken palaveri, jossa jokainen sai esitellä omat ehdotuksensa levytettäväksi. Yhtyeen jäsenten ehdotukset poikkesivat toisistaan hyvin paljon, ja myös Poko Rekordsin johtajalla Epe Heleniuksella oli eriävä mielipide siitä, millainen levyn pitäisi olla. Heleniuksen ehdotuslistalla olivat muun muassa Sleepy Sleepersin ”Kuka mitä häh”, Dingon ”Levoton Tuhkimo”, Frederikin ”Kung Fu taistelee”, Joukon ja Kostin ”Muisto vain jää” sekä Apulannan ”Anna mulle piiskaa”. ”Muisto vain jää” -kappaleeseen hän olisi halunnut mukaan Joukon ja Kostin. Helenius ajatteli, että albumilla pitäisi olla outoja yhdistelmiä. Lopullista julkaisua hän piti liian tyypillisenä Popedan albumina. Poko Rekords olisi halunnut albumista erilaisen, esimerkkinä Sleepy Sleepersin levy ''Sleepy Sleepers Sings Matti ja Teppo.
Äänitykset tehtiin vuoden 1999 tammi- ja helmikuussa Costello Hautamäen Teurastamo 56 -nimisellä studiolla. Miksaus tehtiin Mika Sundqvistin MSL-studiolla. Levyn tuotti, äänitti ja miksasi Hautamäki. Taustalauluja lauloivat Hautamäen lisäksi Jari Latomaa ja Popedan basisti Jyrki Melartin.
Musiikki
Albumin avauskappale ”Tulta kaminaan” on versio Jimi Hendrixin kappaleesta ”Fire”. Kappaleen levytti aikoinaan Manifest-yhtye nimellä ”Puita kaminaan”. ”Kaunis nainen” on käännetty Roy Orbisonin ”Oh, Pretty Womanista”. Kappale ”Alkomedley” on sikermä, jossa on mukana The Kinksin ”Alcohol”, The Driftersin ”Under the Boardwalk”, Freud Marx Engels & Jungin ”Juomalaulu” sekä The Contoursin ”Do You Love Me”.
”Toivomuslähteeseen” on Free-yhtyeen ”Wishing Well”, johon suomenkieliset sanat kirjoitti Juice Leskinen. ”Mayday Mayday” on alun perin Miljoonasateen ja ”Asiaan Anita” Mikko Kuustosen kappale. ”Mayday Maydayn” valitsi albumille Pate Mustajärvi, joka piti siitä paljon. ”Ruba” ja ”Nuori poika” ovat molemmat Eppu Normaalin kappaleita, tosin jälkimmäinen on suomenkielinen käännös Wreckless Ericin kappaleesta ”Whole Wide World”. Rolling Stonesin ”Paint It, Black” eli ”Mustaa” levytettiin vanhalla Kai Hyttisen levyttämällä tekstillä. Kappaleen ”Venus” levytti alun perin Shocking Blue. ”Bonnie Moronie” on kuuluisa rock-kappale sekä Popedan vanha keikkakappale, jonka suomenkielisen version on sanoittanut Popedan entinen jäsen Ilpo Ainiala.
Albumille valittiin tarkoituksella myös sellaisia kappaleita, joista jo aiemmin oli tehty suomenkielinen käännös, jotta vältyttäisiin suuremmilta ongelmilta julkaisulupien kanssa. Aiemmin levytetyn käännöksen saa levyttää ilman erillistä lupaa, koska lupa on jo kertaalleen myönnetty. Tällainen kappale on esimerkiksi ”Kaunis nainen”. Juice Leskisen aikoinaan sanoittamaa ja levyttämää ”Paperitähtiä” eli Kinksin ”Celluloid Heroesia” päivitettiin hieman: sanoitukseen lisättiin Ville Valo, Topi Sorsakoski, Andy McCoy ja Veltto Virtanen.
Kansitaide
Albumin kansikuva on jäljitelty vanhasta Venus-kondomipaketista, ja lisäksi albumi julkaistiin pahvikantisena. Idea keksittiin keikkabussissa. Lisäksi suunniteltiin, että albumin mukana tulisi kondomi, mutta tästä ideasta luovuttiin.
Epe Helenius pitää kantta Poko Rekordsin yhtenä parhaista:
Avdijivkan taistelu (2017)
Avdijivkan taistelu 28. tammikuuta – 4. helmikuuta 2017 oli yhteenotto Ukrainan ja Donetskin kansantasavallan kapinallisten välillä Itä-Ukrainan sodan aikana lähellä Avdijivkan kaupunkia. Kaupungilla oli huomattava strateginen merkitys sen teollisuuslaitosten ja sijainnin takia. Taisteluja käytiin etenkin ukrainalaisten hieman aikaisemmin valtaamista alueista. Ukrainalaisten katsottiin ottaneen torjuntavoiton pitäen hallussaan valtaamansa alueet.
Vieraissa
Myynti
Albumia myytiin ilmestyessään noin 10 000 kappaletta, ja vuoteen 2004 mennessä sitä oli myyty 12 000 kappaletta. Siitä ei ole myönnetty kultalevyä. Epe Helenius on väittänyt uskovansa, että hänen ehdotuksiaan noudattamalla albumia olisi myyty 20 000 – 30 000 kappaletta.
Arvioita
Soundi-lehden toukokuun 1999 numerossa albumia arvioineen Tero Alangon mukaan ”Paperitähdissä” ei ole lainkaan samaa herkkyyttä kuin Juice Leskisen versiossa ja kappale kuulostaakin huonolta vitsiltä. Kesäkuun Soundissa oman arvostelunsa teki Antti Marttinen, joka antoi albumille kaksi tähteä viidestä. Marttisen mukaan maailmasta löytyy tulkittavia kappaleita, mutta on eri asia, kuinka hyvin ne sopivat Popedalle. Marttinen nostaa esiin positiivisessa mielessä kappaleet ”Alkomedley”, ”Ruba” ja ”Toivomuslähteeseen”. Sen sijaan kappaleita ”Tunnelmassa” ja ”Asiaan Anita” hän pitää ”kyseenalaisempina valintoina”, ja vaikka ”Mayday Mayday” ja ”Venus” sopivat Popedalle, yhtye ei onnistu tekemään niistä erityisen omaleimaisia.
Avdijivkan taistelu (2017)
Tausta
Itä-Ukrainan separatistit olivat tehneet yrityksiä vallata kaupunki jo vuonna 2014. Tässä onnistuttiinkin tilapäisesti, mutta Ukrainan asevoimat valtasivat kaupungin sen takaisin vielä saman vuoden aikana. Separatistien hyökkäykset jatkuivat tulevina vuosina. Vuonna 2016 ukrainalaiset valtasivat kaupungin Promzonana tunnetun teollisuusalueen.
Osmo I. Kaila
Osmo Iivari Kaila (6. lokakuuta 1924 Oulu – 10. huhtikuuta 2010 Hämeenlinna) oli suomalainen Naantalissa asunut kirjailija.
Avdijivkan taistelu (2017)
Taistelu
thumb|vasen|Avdijivkaa tulitetaan Donetskista. Ukrainalaiset olivat käyttäneet valtauksiensa aikana uutta niin sanottua matelutaktiikkaa, jonka aikana he valtasivat hitaasti alueita joukkojen väliseltä harmaalta vyöhykkeeltä. 28. tammikuuta 2017 alkanut Avdijivkan taistelu käytiin käytiin jälleen joukkojen välisellä vyöhykkeellä ja hiljattain vallatuilla alueilla. Kapinalliset tulivat niin sanotusta Donetskin kansantasavallasta. Taisteluja kuvailtiin rajuimmiksi kahteen vuoteen. Ukrainalaiset syyttivät taistelujen kiihtymisestä Venäjää, kun taas Venäjän mukaan taistelut alkoivat ukrainalaisten yrittäessä työntää kapinallisia taaksepäin.
Siviilien olot Avdijivkasssa huononivat nopeasti taistelujen alettua. Hieman ennen taisteluja kaupungissa arvioitiin asuvan vielä noin 22 000 henkilöä. Kaupunkiin kohdistettu tykkituli jätti sen ilman sähköä kovalla pakkasella. Samalla kapinalliset sanoivat ukrainalaisten tulittavan puolestaan Donetskia, jossa vesihuoltojärjestelmät rikkoutuivat jättäen osan asukkaista ilman vettä. Erityisen kiivaita taisteluja käytiin teollisuusalue Promzonan hallinnasta Avdijivkan itäosassa. Lopulta 4. helmikuuta taistelut laantuivat.
Seuraukset
Ukrainalaisia pidettiin taistelun voittajina. He olivat säilyttäneet hieman aikaisemmin valtaamansa alueet. Toisaalta he olivat menettäneet taistelujen aikana 14 sotilasta kaatuneina ja 66 haavoittuneina. Tappioita pidettiin raskaina etenkin verrattuna koko edellisenä vuonna kaatuneeseen 214 sotilaaseen. Valtaosa Ukrainan joukoista oli armeijan 72. mekanisoidusta prikaatista. Kapinallisten tappioita ei tunneta varmuudella, sillä heidän uskotaan aliarvioiman omia tappioitaan. Uhanneelta humanitaariselta kriisiltä vältyttiin ja esimerkiksi sähkö saatiin palautettua.
Vieraissa
Arvioita
Aamulehden Allakka-liitteen mukaan Vieraissa sisältää ”tuttua huttua”. Esimerkiksi ”Oh, Pretty Woman”, ”Paint It, Black” ja ”Mayday Mayday” saavat Pate Mustajärveltä kohtelun, jossa ”rock on rockia, huumori huumoria ja suuri tulkinta suurta tulkintaa”.
Costello Hautamäki on kertonut, ettei pitänyt Vieraissa-albumin ideasta lainkaan, ja hänen mielestään se on täysin turha levy, joka on yhtyeen kolmen huonoimman albumin joukossa. Jotkut ovat kuitenkin pitäneet albumia yhtenä Popedan onnistuneimmista. Kari Holm on sanonut pystyvänsä kuuntelemaan levyä, mutta ”kaikki jutut eivät olleet kohdallaan sitä tehdessä”. Mika Sundqvistin mukaan albumilla oli hyvin paljon epätarkkoja ”breikkejä” ja myös ongelmia tempojen kanssa. Sundqvist on kertonut sanoneensa Popedan jäsenille, että niin nimekkään yhtyeen pitäisi tehdä levy paremmin.
Popeda soitti albumin kappaleita keikoillaan vuonna 1999, mutta enää sen jälkeen niitä ei ole esitetty.
Julkaisun jälkeen
Popeda jäi puolentoista vuoden mittaiselle tauolle 13. marraskuuta 1999. Samalla Costello Hautamäki ja Jyrki K. Melartin halusivat muuttaa kokoonpanoa ja vaihtaa kosketinsoittajan ja rumpalin. Siten päättyi Jukkis Järvisen 13-vuotinen ja Kari Holmin 16-vuotinen ura yhtyeessä. Tilalle tulivat Jani Kemppinen ja Arska Rautajoki.
Kokoonpano
Muusikot
Muut
Osmo I. Kaila
Kailan isä oli jääkärimajuri Kaarlo Kaila ja isoisä arkkipiispa Erkki Kaila.
Cryptocarpus pyriformis
Cryptocarpus pyriformis on ihmekukkakasvien heimoon kuuluva pensasmaisesti kasvava kasvilaji. Sitä tavataan Keski- ja Etelä-Amerikan rannikoilla ja kuivilla alangoilla.
Kuvaus
C. pyriformis on pystynä tai suikertavasti kasvava pensas. Sen varsi haarautuu useisiin oksiin, joissa on lyhyttä ja tahmeaa karvaa. Lehtiasento on vuorottainen, ja lehdet ovat puikeista herttamaisiin. Lehdet ovat noin 3–5 senttimetriä pitkä.
Kukat ovat tiiviissä huiskiloissa. Niiden verhiö on kellomainen ja väriltään valkoinen ja osin vihertävä. Heteitä on yleensä viisi. Hedelmä on päärynänmuotoinen pähkylä, joka on noin 1,5 millimetriä pitkä.
Levinneisyys ja elinympäristö
C. pyriformis kasvaa Amerikan mantereella Ecuadorissa, Perussa, Boliviassa ja Meksikon Oaxacan osavaltiossa sekä Galápagossaarilla. Sen elinympäristöä ovat rannikot ja kuivat alankoalueet.
Eeli Juntunen
Eeli Juntunen (3. kesäkuuta 1829 Ristijärvi – 11. heinäkuuta 1904 Hyrynsalmi) oli suomalainen maanviljelijä, lukkari ja valtiopäivämies.
Juntusen vanhemmat olivat Perttu Pertunpoika Juntunen ja Anna Kaisa Antintytär Mikkonen ja puoliso Edla Annette Juntunen. Hän oli talollinen ja Hyrynsalmen lukkari, joka oli talonpoikaissäädyssä Kajaanin tuomiokunnan edustaja valtiopäivillä 1888 ja 1894. Jälkimmisillä hän oli rautatievaliokunnan jäsen, joka teki muun muassa esityksen rautatien rakentamisesta Vaasasta Ouluun.
Verismi (kuvataide)
Verismi tarkoittaa kuvataiteissa kärjistettyä ja liioiteltua realismia. Alun perin nimitystä on käytetty antiikin Rooman tasavallan myöhäisaikojen kaunistelemattomista muotokuvista. Nimitystä käytetään myös ensimmäisen maailmansodan jälkeisestä Italian realistisesta maalaustaiteesta, joka oli osa kansainvälistä maagista realismia ja edelsi saksalaista uusasiallisuutta.
Dorothea Dunckel
Maria Dorothea Dunckel,o.s. Altén 13. maaliskuuta 1799 Tukholma, Ruotsi – 30. marraskuuta 1878 t. 1879) oli ruotsalainen runoilija, näytelmäkirjailija ja kääntäjä.
Janne Kokkonen
Janne Kokkonen, taiteilijanimeltään Mr. Snack (s. 15. heinäkuuta 1974) on suomalainen muusikko. Hänet tunnetaan parhaiten Negative-yhtyeen nykyisenä kosketinsoittajana. Kokkonen liittyi yhtyeeseen vuoden 2003 juhannuskeikkojen jälkeen, jota ennen soitti kitaraa Destination X -yhtyeessä. Hän on kuulunut myös yhtyeisiin Satellite Kids ja The Hip Hillbillies
Dorothea Dunckel
Avioliitto päättyi eroon, ja Dunckel palasi Tukholmaan. Eron jälkeiseen tuotantoon kuuluu käännöksiä ja muutama kertomus suosituissa vihkosarjoissa. Romaani Pensions-vännerna ilmestyi 1842. Två systrar i Östergötland ilmestyi kahden vuoden kuluttua, ja sen teemat olivat jo harkitumpia. Hän pyrki kirjailijana sopeutumaan vallitseviin kirjallisiin oloihin. Nimimerkillä D. D. hän yritti turhaan murtaa naiselle asetettuja konventioita siitä mille nainen voi omistautua tai hänen pitää omistautua, kuten eräs hänen romaanihenkilönsä asian ilmaisee. Myöhemmin hän teki käännöksiä Lars Johan Hiertan julkaisemalle Nytt Läsebibliothekille. Hänen käännöksensä Gotthold Ephraim Lessingin Nathan den visestä (suom. Nathan viisas) ilmestyi samoihin aikoihin kuin Esaias Tegnér teki sairaana Schleswigissä oman käännöksensä, joka tosin pysyi käsikirjoituksena vuoteen 1946.
Viimeiset vuosikymmenensä Dunckel asui tyttärensä Emilien luona, joka huolehti hänen elannostaan. Dunckel teki käännökset saksasta, joka lienee ollut hänen äidinkielensä ja myös keskustelukieli avioliiton aikana.
Tiogan piirikunta (New York)
Tiogan piirikunta on Yhdysvaltojen New Yorkin osavaltiossa sijaitseva piirikunta. Sen väkiluku oli 48 203 vuonna 2019. Piirikunnan hallintokeskus on Owegon kunta. Piirikunta on perustettu vuonna 1791.
Veikko Lampola
Frans Veikko Sakari Lampola (28. lokakuuta 1910 Kuorevesi – 2003 Helsinki)]] oli juristi ja Valtiontalouden tarkastusviraston pääjohtaja.
Veikko Lampolan vanhemmat olivat tuomiokapitulin asessori Frans Oskar Lampola ja Naemi Bergroth ja puoliso vuodesta 1940 Alice Samuelsson. Lapset Riitta-Liisa, Sakari. Lampola tuli ylioppilaaksi 1929 ja suoritti yleisen oikeustutkinnon 1934. Varatuomarin arvon hän sai 1940. Hän oli nuorempi säästöpankkien tarkastaja 1939–1943 ja vanhempi 1944, valtiokonttorin ylikamreeri Lampola oli 1945–1946 ja johtaja 1947–1959. Valtiontalouden tarkastusviraston pääjohtajana hän toimi vuosina 1960–1973. Lampola oli myös useiden valtion toimikuntien ja komiteoiden jäsen tai puheenjohtaja. SVR K, VR 3 ja 4, VR4tlk, Majuri 68
Olavi Sihvonen
Olavi Sihvonen (24. syyskuuta 1918 Ruokolahti − 21. lokakuuta 1984 Lahti) oli suomalainen yhdistetyn hiihtäjä ja pesäpalloilija. Hän edusti uransa aikana Ruokolahden Rajua, Vuoksenniskan Urheilijoita ja Lahden Hiihtoseuraa.
Sihvonen sijoittui Sankt Moritzin olympialaisissa 1948 yhdistetyssä viidenneksi. 18 kilometrin hiihdossa, joka oli samalla yhdistetyn hiihto-osuus, hän sijoittui 23:nneksi. Lahden MM-kilpailuissa 1938 hän oli yhdistetyssä 31:s.
Sihvonen voitti Salpausselän kisojen yhdistetyn vuosina 1943, 1944 ja 1946. Suomen-mestaruuden hän voitti vuosina 1943 ja 1946.
Sihvonen pelasi pesäpallon SM-sarjassa Lahden Maila-Veikkojen joukkueessa. Hän oli mukana yhdessä Itä–Länsi-ottelussa.
SM Caen
SM Caen on ranskalainen jalkapalloseura, joka on perustettu vuonna 1897. Sen koko nimi on Stade Malherbe Caen Calvados Basse-Normandie.
Haltia
Haltia voi tarkoittaa ainakin seuraavia asioita:
Sesuvium edmonstonei
Sesuvium edmonstonei on päivikkikasveihin kuuluva kasvilaji, joka kasvaa kotoperäisenä Galápagossaarilla. Se on yleinen saariston kivi- ja hiekkarannoilla, ja se kasvaa usein tiheinä mattoina.
Kuvaus
S. edmonstonei on monivuotinen ruohovartinen kasvi, joka kasvaa melko matalana. Varsi on mehevä ja suomujen peittämä. Lehtiasento on vastakkainen, ja mehevät lehdet ovat yleensä kolme senttimetriä pitkiä ja kapean vastapuikeita.
Kukkien verhiö on valkoinen ja viisiliuskainen. Liuskat ovat noin kuusi millimetriä pitkiä. Hedelmä on munanmuotoinen kota. Mustia siemeniä on lukuisia.
Levinneisyys ja elinympäristö
S. edmonstonei on Galápagossaarten kotoperäinen kasvi, ja sitä kasvaa useiden saarten rantavyöhykkeellä. Kansainvälinen luonnonsuojeluliitto pitää sitä elinvoimaisena, koska se on yleinen kautta levinneisyysalueensa.
S. edmonstonei kasvaa usein tiheinä mattoina kivi- tai hiekkamaastossa.
Sharja (kaupunki)
Sharja  on Arabiemiirikuntien liittoon kuuluvan Sharjan emiraatin pääkaupunki. Sharja sijaitsee Persianlahden rannalla, ja se muodostaa naapuriemiraattien pääkaupunkien Dubain ja Ajmanin kanssa yhtenäisen taajama-alueen. Pääkaupunki Abu Dhabiin on matkaa 170 kilometriä. Sharja on ikivanha kaupunki, joka on ollut asuttuna yli viisi tuhatta vuotta.
Jens Arne Svartedal
Jens Arne Svartedal (s. 14. helmikuuta 1976) on norjalainen uransa lopettanut maastohiihtäjä.
Svartedal on pärjännyt erityisesti sprinttihiihdossa. Hän on voittanut 12 maailmancupin henkilökohtaista osakilpailua, joista 11 sprinttikilpailuja. 5. helmikuuta 2006 hän voitti Davosissa 15 kilometrin perinteisen hiihtotavan osakilpailun. Kaudella 2006–2007 hän voitti sprintticupin ja oli kokonaiskilpailussa kahdeksas. Kaudella 2005–2006 hän oli maailmancupin kokonaiskilpailussa toinen.
2003 Val di Fiemmen MM-hiihdoissa Svartedal oli sprintissä 11:s ja 15 kilometrin perinteisellä 15:s. 2006 Torinon olympiakisoista hän saavutti yhdessä Tor Arne Hetlandin kanssa sprintin parikilpailussa hopeaa. Vuoden 2007 Sapporon MM-hiihdoissa Svartedal voitti sprintin maailmanmestaruuden perinteisellä tyylillä.
Svartedal lopetti uransa maastohiihtäjänä keväällä 2018.
Gammabutyrolaktoni
Gammabutyrolaktoni, myös gamma-butyrolaktoni eli GBL (puhekielessä lakka) on hygroskooppinen laktoneihin kuuluva yhdiste. Aine on huoneenlämmössä väritöntä öljymäistä nestettä jolla on aineelle ominainen "heikko" tuoksu. Teollisuudessa gammabutyrolaktonia käytetään muun muassa liimanpoistoaineena, maalien ohenteena ja asetonittomissa kynsilakoissa.
Päihdekäyttö
Tyypillinen päihtymiskäytössä otettu annos gammabutyrolaktonia on 1–2 ml. Aineen vaikutusaikaa voidaan jatkaa ottamalla pienempiä annoksia tasaisin väliajoin. Tyypillinen annos tähän tarkoitukseen on noin 0,5 ml. Suuremmilla annoksilla aine voi aiheuttaa tajuttomuuden, kooman tai jopa kuoleman. Gammabutyrolaktonin käyttöä tulee välttää muiden depressanttien (erityisesti alkoholi) kanssa, koska tämä suurentaa hengenvaarallisten sivuvaikutusten riskiä. Gammabutyrolaktonia nautittaessa tulee ottaa huomioon, että aine on limakalvoja ärsyttävää, eli yhdistettä harvemmin nautitaan laimentamattomana.
Vaikuttava aine (GHB) on jatkuvalla käytöllä riippuvuutta aiheuttava aine, sekä fyysisesti että psyykkisesti. Joissakin tapauksissa käyttäjän annokset kasvavat, ja käyttövälit tihenevät pikkuhiljaa ja "huomaamatta". Tämä johtaa monesti tilanteeseen, jossa vastuuton käyttäjä nauttii yhdistettä kellon ympäri, ottaen aina uuden annoksen edellisen vaikutuksen loppuessa. Kun pidempi yhtäjaksoinen käyttö lopetetaan, vieroitusoireet alkavat muutaman tunnin kuluttua viimeisestä annoksesta. Aineen käytön lopettaminen saattaa muistuttaa hoitamattomana kuolemaankin johtavaa viinakramppia, delirium tremensistä. Niihin kuuluu mm. ahdistusta, vatsakipua, hikoilua, viluntunnetta, kylmiä ja kuumia väristyksiä, vapinaa, hallusinaatioita, unettomuutta joka voi jatkua jopa useita päiviä, sekä merkittävää pulssin ja verenpaineen nousua. Fyysisen puolen vieroitusoireet kestävät yleensä enimmillään muutaman päivän, mutta tämän jälkeen voi esiintyä vielä pitkään masentuneisuutta ja ahdistuneisuutta. On esitetty, että käytön lopettaminen aiheuttaa NMDA- eli glutamaattieksitotoksisuutta joka voi pitkäaikaisen käytön jälkeen olla hengenvaarallistakin. Epävirallisen, deduktiivisen päättelyn ja joidenkin epävirallisten kokeiden perusteella vieroitusoireet katoavat ja eksitotoksisuus lievittyy tai poistuu kokonaan nauttimalla tarvittasessa välittömästi niiden esiintyessä suuria annoksia (5–15 g) beeta-alaniinia tai L-glysiiniä.
Gammabutyrolaktoni on siis gammahydroksivoihapon eli GHB:n esiaste. Aineiden vaikutukset ovat identtiset lukuun ottamatta GBL:n subjektiivista terävämpää ja nopeampaa sekä hieman lyhyempää vaikutusta, joka johtuu plasmapitoisuuden nopeammasta noususta laktonirenkaan rasvaliukoisuusominaisuuksien takia.
Sveitsin Grand Prix
Sveitsin Grand Prix oli Sveitsissä ajettu autokilpailu, joka viimeisimpinä vuosinaan kuului Formula 1 -luokan MM-sarjaan.
Voittajat
Punataustaiset kilpailut eivät kuuluneet Formula 1:n MM-sarjaan.
Angie Dickinson
thumb|right|Angie Dickinson Angie Dickinson (Angeline Brown, s. 30. syyskuuta 1931) on yhdysvaltalainen näyttelijä.
Dickinson syntyi Pohjois-Dakotassa vanhempiensa Leon ja Frederican kolmesta tyttärestä toiseksi. Perhe muutti vuonna 1942 Burbankiin, Kaliforniaan. Dickinson alkoi saavuttaa menestystä näyttelijänurallaan 1950-luvulla, ja hänen varhaisten elokuviensa joukkoon lukeutuu Rio Bravo (1959). Hänellä on tähti Hollywood Walk of Famella.
Dickinson muistetaan myös televisiosarjasta Police Woman (1974–1978). Hän voitti Golden Globen vuonna 1975 ja oli jälleen ehdolla vuosina 1976, 1977 ja 1978. Hän oli lisäksi ehdolla Emmy-palkinnon saajaksi vuosina 1975, 1976 ja 1977. Hänellä oli vuonna 1980 osa kauhuelokuvaklassikossa Tappava tunnustus. Myöhempiin elokuviin kuuluu Anna hyvän kiertää (2000).